page1
Pystytkö kuvittelemaan elämää ilman puhelimia tai internetiä? Mitä jos tietoliikenteellä tarkoitettaisiin vain kirjeiden lähettämistä? Nykyään pidämme tietoliikennettä itsestäänselvyytenä. Sitä ei kuitenkaan olisi olemassa ellei siihen tarvitsemaamme teknologiaa olisi kehitetty.
Valle de la Lumbre -kaupungin asukkaat pyytävät nyt sinun apuasi, koska hekin haluaisivat pitää yhteyttä toisiinsa. Keksitkö sinä, kuinka he voisivat pitää yhteyttä toisiinsa ilman sähköä?
Nimi:
Laaksohaaste
1/2
Laaksohaaste
Photonics Explorer | WS 01.1Laaksohaaste
Valle de la Lumbre -kaupungin asukkaille
Kaupunginvaltuusto on päättänyt, että Valle de la Lumbre tarvitsee nopean ja luotettavan keinon välittää kiireellisiä viestejä kylien välillä.
Laaksomme tunnetaan ympäri maan sekä sen kauneudesta että sen asukkaiden nerokkuudesta. Kutsummekin nyt kaikki laaksomme terävät päät ottamaan osaa kilpailuun. Se, joka esittää parhaimman suunnitelman Valle de la Lumbren kommunikaatiosysteemille, saa kunnianosoituksena nimensä kaupungintalon seinään.
Kaupunkimme perinteiden takia tämä kommunikaatiosysteemi ei saa käyttää sähköä millään tavalla; ei generaattoria eikä paristoja tai mitään muutakaan. Lisäksi kaupunginvaltuusto on asettanut kommunikaatiosysteemille seuraavanlaiset kriteerit:
1. Systeemin tulee mahdollistaa lähettää kylien välillä lyhyitä, maksimissaan 50 sanaa pitkiä, viestejä niin nopeasti kuin mahdollista.
2. Systeemi ei saa olla kenellekään häiriöksi.
Systeemi ei saa ärsyttää ketään kovalla melulla, eikä se saa pilata laakson kaunista ympäristöä. Laakson asukkaat eivät tykkää kylien välille asennettavista köysistä tai putkista.
3. Idean tulee olla edullinen toteuttaa.
Systeemin asentaminen ei saa maksaa liian paljon. Erityisesti systeemin käyttö, ylläpito ja huoltokustannukset tulee olla pienet.
Paras ehdotus valitaan seuraavassa kaupunginvaltuuston kokouksessa.